Restaurantele și celelalte unități de alimentați publică sunt obligate, începând de joi, 21 martie, să aplice o serie de reguli pentru diminuarea risipei alimentare. Clienții vor putea solicita, la pachet, mâncarea neconsumată, iar costul ambalajelor vor fi suportate de restaurante.
Unitățile dce alimentație publică sunt obligate, începând de joi, 21 martie, să afișeze, la loc vizibil, fie la intrarea în restaurant, fie pe meniu, posibilitatea clienților de a solicita mâncarea neconsumată la pachet. Ambalajele vor fi puse la dispoziția clienților, în mod gratuit, de restaurante.
Pe lista măsurilor pentru diminuarea risipei alimentare figurează inclusiv vânzarea la preț redus a produselor aflate aproape de expirarea termenului de valabilitate. Această măsură se aplică deja de unele supermarket-uri.
Lista măszurilor pentru diminuarea risipei alimentare
- măsuri de responsabilizare pentru diminuarea risipei alimentare pe lanţul agroalimentar, începând cu producţia, procesarea, depozitarea, distribuţia şi comercializarea alimentelor, inclusiv în sectorul de industrie hotelieră şi al serviciilor alimentare;
- măsuri privind vânzarea cu preţ redus a produselor aflate aproape de expirarea termenului de valabilitate;
- măsuri pentru redistribuirea alimentelor prin transfer cu titlu gratuit, pentru consumul uman, către operatorii receptori (Regulamentul CE nr. 852/2004), precum şi măsuri privind redistribuirea alimentelor, prin transfer, pentru consumul uman, către operatori economici;
- măsuri pentru utilizarea şi consumul produselor alimentare în hrana animalelor, până la expirarea termenului de valabilitate a acestora, cu respectarea legislaţiei sanitare veterinare în domeniul nutriţiei animale;
- măsuri pentru direcţionarea produselor de origine animală devenite improprii consumului uman către utilizatori înregistraţi în vederea utilizării de material categoria 3 pentru hrana animalelor din adăposturi;
- măsuri pentru direcţionarea produselor agroalimentare devenite improprii consumului uman sau animal în vederea valorificării lor prin transformare în compost;
- măsuri pentru direcţionarea produselor agroalimentare devenite improprii consumului uman sau animal în vederea valorificării lor prin transformare în biogaz;
- măsuri pentru dirijarea subproduselor de origine animală nedestinate consumului uman către o unitate de procesare autorizată;
- măsuri pentru eliminarea şi utilizarea subproduselor de origine animală şi a produselor derivate, materiale de categoria 3.